
KONFERANS 

12.02.2010 : Koçbûnên Kurdan li Ewropa,ji destpêka 
sedsala 20mîn heta nuha 

Pervîn Cemîl, seroka Buroya Kurdî, ev konfêrans ji bo 
Navenda Çanda Ewropî, rêxistineke navneteweyî ku ji 
aliyê UNESCO hatiye nas kirin, di çarçeva rêzeya 3mîn 
a konfêransên wê ya bi navê “Trajêdiyên sedsala 
XXmîn û Koçbûn” de, li Kommisyona Ewropî, kir. 

Em li jêr metnê Banû Pervîn Cemîl, weka ku hat xistin 
nav dosya ku wê rojê ji beşdaran re hat dayîn, 
diweşînin: 


Iro jimara koçberên kurd li Ewropa 
digihêje nêzîkî 1.5 - 2 milyon. 
Piraniya wan li Almanya dijî. Li 
Beljîka ew nêzîkî 30.000 in. 

Koçbûna kurdî li Ewropa bi pêlên 
cihê bû : destpêka sedsala XXmîn, 
salên 1960,1975,1980,1988-1989, 
1991, 2004. 

DESTPÊKA SEDSALA XXmîn : 
BIJAREYEKE RONAKBÎR Û 
RAMYARAN (SIYASETVAN) 

Di destpêka sedsala XXmîn de, 
çend dîplomat û ronakbîrên kurd 
gihajtin Ewropa. Emê çend kes ji 


Qy 


wan, ên ku roleke girîng di dîrok û 
çanda kurdî de lîztiye û ku Kurd li 
Ewropa û Amerîka dane nasîn, 
bijimêrin : 

SERÎF PASA : 1865-1944 

Kurdê Tirkiyê, li Istanbûlê bûye, lê 
kurrê Kurdekî Iraqê, Seîd Paşa, ye. 
Piştî kutahkirina (xelaskirin) 
dibistana bilind li Istanbûlê, wî li 
dibistana leşkerî Saint-Cyr, li 
Parîsê, xwend. Li wê derê, ew ket 
bin kartêkirina (te’sîr) bîrên (fikir) 
dijberên (muxalif) rejîma osmanî, 
yên rêxistina “Ittihad ve Terakki 
Cemiyeti”. Piştre, ew li Babi Ali’ya 


sultanê 

yawer. 

Bruksêl 

leşkerî, 

Berlînê 

xwe ji 

“Ittihad 


osmanî Abdulhamid bû 
Ew vegeriya Ewropa û li 
û Parîsê bû “attachê” 
û piştre li Stokholm û 
bû balyoz (sefîr). Piştre, wî 
karê xwe kişand û nêzîkî 
ve Terakki Cemiyeti” bû. 


Ji nuh de li Parîsê, ji 1909 heta 
1914, û piştre li Monte-Carlo, wî vê 
carê li dijî rêxistina Ittihad ve 
Terakki, ku pirr diktator bû bû, 
derket û xwe nêzîkî Kurdan kir. 

Li dawiya Imperatoriya Osmanî, di 
1919 de, ew li Konfêransa Aşîtiyê li 
Parîsê, ku tê de li ser çarenûsa 

(qeder) gelên imperatoriya osmanî 
ya berê hat giftûbêj (munaqeşe) 
kirin, bû nimînendeyê rêxistina 
kurdî “Kurdistan Teali Cemiyeti”. 
Wî tê de du “mêmoires” (bîranîn) li 
ser daxwaziyên kurdî, tevî 
nexşeyeke Kurdistanê, pêşkêş kirin. 

ABDULRAHMAN BEDIR XAN : 
1868 -1936 

Endamê malbata mîrî ya perçiqandî 
ya Bedir Xan, ew direvve Ewropa. 
Di 1989 de, li Jenêvê hejmara 6mîn 
a rojnama kurdî « Kurdistan », ku 
birayê wî Miqdad li Qahirê, li 
Misrê, dest pê kiri bû ku biweşîne, 
derxist. Piştre, wî weşandina vê 
rojnamê li Folkston, li Ingilterê, ajot 
(dewam kir). 

MEWLANAZADE RIFAT ; 1869 
-1930 

Ji Suleymaniyê (Kurdistana Iraqê) 
çû Istanbûlê. Li wê derê dibe 
berpirsiyarê rojnama Serbestî, ku di 
1908 de hat weşandin. Ji aliyê 
sultanê osmanî Abdulhamid hukmê 
îdamê, ji bo ku wî ew di vê rojnamê 
de rexne dike, û piştre ji aliyê 
dijberiya tirkî „Ittihad ve Terakki“, 
distîne, di 1909 de direvve Fransa û 
tê de, bi alîkariya Şerîf Paşa, 
weşandina rojnama Serbestî dajo 
(dewam dike). 

EKREM CEMÎL PASA (bavê 
Pervîn Cemîl) : 1891 - 1974 

Kurdê Tirkiyê, li Diyarbekirê bû. 
Bapîrê wî, Ahmed Cemîl Paşa, 
parêzgarê (walî) Yemenê bû. Di 
1912 de, xwendina dibistana bilind 
li Istanbûlê kutah dike û dibe 
endamê rêxistina kurdî ya lêgal a 
pêşîn a xwendekaran li Istanbûlê, 
„Rêxistina Xwendekarên Kurd - 
Hêvî“. 

Di 1913 de, tevî çend endamên 
malbata xwe, ku ji wan pismamê wî 
Qedrî, diçe Lozan, Swîsrê, û piştre 
Gent (Gand), li Beljîka. Li wira 
endazî (hendese) dixwîne û dibe 
serokê şaxa Lozanê ya Hêvî. Di 
1914 de, divê ku vegerê welêt ji bo 


ku, weka efser (zabit), beşdar bibe 
Şerrê Cihanê yê lmîn. 

Ekrem Cemîl Paşa nema vegeriya 
Ewropa, ji bo ku wî li Diyarbekirê, 
li Kurdistana Tirkiyê, xebat kir. Ew 
tê de bû serokê yekemîn ê rêxistina 
yekemîn a ramyarî (siyasî) a lêgal 
„Kurdistan Teali Cemiyeti“, ku di 
1918 de li Diyarbekirê ava bû. 
Heman (eynî) rêxistin li Istanbûlê jî, 
di heman salê de, ava bû. Piştî 
derbaskirina 3 salan li zîndanê, ew 
di 1929 de koç bû Sûriyê û tê de 
xebata ramyarî (siyasî) û çandî kir. 
Li Şamê di 1974 de wefat kir. 


KAMURAN BEDIR XAN : 1895 ser 


-1978 

Endamê malbata mîrî ya navdar a 
Bedir Xan, li Istanbûlê bû. Bapîrê 
wî serhildana kurdî li dijî 
imperatoriya osmanî di 1843-1846 
de kir. 

Ji bo ku hemî endamên vê malbatê 
hatin perçiqandin, ew tevî birayê 
xwe Celadet neçar bû (mecûr bû) ku 
birevve Almanya. Li wê derê *li 
zanîngeha Leipzigê doktora di 
huqûqê de stend. 

Piştre, di 1930 de, her du bira li 
Sûriyê bi cî bûn û tê de xebata di 
heman demê de ramyarî û çandî kir. 
Standardkirina zimanî kurdî (zaravê 
kurmancî), ku ji aliyê nêzîkî 65% ji 
Kurdan li tevayiya Kurdistanê tê 
peyivîn berhema Celat bû. Wî 
alfabeya latînî û rêzimaneke kurdî li 
Şamê, bi hevkariya konsulê fransî li 
Urdunê, Roger Lescot, weşandin. 

Di 1947 de, piştî xebateke çandî ya 
xurt li Beyrûtê, li Lubnanê, 
Kamuran li Parîsê bi cî bû û tê heta 
mirina xwe jiya. Wî tê de « Centre 
de Recherches Kurdes » (Navenda 
Lêgerînên Kurdî), ku bultenek li 
ser pirsa kurdî diweşand, ava kir. 

Di 1948 de, ew çû Amerîka û tê de 
ji sekreterê giştî yê UN’ê (Rêxistina 
Neteweyên Yekbûyî) re 
„Memorandum“ek li ser rewşa giştî 
ya gelê kurd pêşkêş kir. Piştre, 
vegeriya Fransa û dest bi hînkirina 


zimanê kurdî li zanîngeha Sorbonê, 
li dibistana zimanên rojhilatî yên 
zindî, kir. Yek ji xwendekarên wî, 
Banû Blau Joyce, ku rayê (esl) wê 
beljîkî ye, ciyê wî stend. 

Kamuran Bedir Xan jimareke 
mezzin a nivîsan, bi zimanên cihê, 
hişt. 


LEYLA BEDIR XAN : 1908 - 
1986 


Li Istanbûlê, ji bavekî kurd 
„Abdurrezaq Bedir Xan“ û diyeke 
polonî, Henriette, bû. Hunera lîzê 
„ballet“ li Almanya hîn bû. Wê li 
dikkan (sahne), weka 


„ballerine“, li Fransa, Beljîka, 
Hollanda, Ispanya, Swêd û 
Amerîka, lîzt. Li Fêstivala 
Salsburgê, wê rola sereke di 
„Belqîs, Şahbanuya Saba“ de lîzt. Û 
wê lîzên kurdî jî lîztin. Rojname û 
kovarên fransî li ser wê nivîsî. Wê li 
Parîsê wefat kir. 


SALEN 1960 
TIRKIYÊ 


KURDEN 


Koçbûna girseyî (kitleyî) ya Kurdên 
Tirkiyê li Ewropa dema ku ku 
hukûmetên ewropî biryar stend ku 
bangî karkerên biyanî ji Tirkiye, 
Marokko ... bikin dest pê kir. 
Piraniya van karkerên kurd nuha li 
Almanya ne. 


SALEN 1970 : KURDEN IRAQ 
Û ÎRANÊ 

1975 : KURDÊN IRAOÊ 

Piştî Peymana Cezayirê di navbera 
Iraq û îranê de, tevgera leşkerî ya 
Mustafa Berzanî, serokê efsaneyî yê 
Kurdan, piştî liberxwedaneke 
mezzin ku di 1961 de dest pê kiri 
bû, hilweşiya. Gelek Kurên Iraqê 
ber bi Ewropa revviyan. 

1979 : KURDÊN ÎRANÊ 

Ayatollah Xomeynî li îranê gihajt 
desthilatê û tê de Komara Islamî 
ava kir. Wî li Kurdisanê terror belav 

kir. Bi hezaran Kurd hatin îdam 
kirin yan xistin zîndanan û êşkence 
kirin. Wî got ku gotina „otonomî”, 
ku Kurd dixwest, di Qur”anê de nîn 
e ! 


SALEN 1980 

1980-2010 ; KURDÊN TIRKIYÊ 

Piştî darbeya leşkerî ya gelek giran 
a 12 îlon 1980 li Tirkiyê, jimareke 
mezzin ji ronakbîr û çalakvanên 
kurd ber bi Ewropa, nemaze Swêdê, 
revviyan. Piştre, di 1984 de, PKKê 
şerrê çekdarî, ku heta nuha dajo, 
dest pê kir. 


Qur’anê de heye û tê de ferman ji 
şervanên Islamê re tê dayîn ku 
kafiran bikujin û hebûn û jinên wan 
bistînin. Li gora rappora rêxistina 
mafên mirov a amerîkî, Human 
Rights Watch, nêzîkî 182.000 kes 
hatin xistin gorên hevrayî. 

1988 : KURDÊN IRAOÊ 

Saddam Huseyn çekên şîmîk avêtin 
ser rûniştvanên bajarê piçûk ê 
Halabca. 5.000 kes festisîn û bi 
hezarên din jî heta nuha ji 
kartêkirina (te’sir) wan nexweş in. 
Gelek Kurdên Iraqê reviyan 
Ewropa. 

KURDÊN YEKÎTIYA SOVYÊTÎ 


milyonek Kurd nemaze ber bi 
Tirkiye û Iranê reviyan. 

2004 ; KURDÊN SÛRIYÊ 

Di 12 Adar 2004 de, serhildaneke 
kurdî li Qamişlî bû û piştre belav bû 
hemî bajarên kurdî û ne kurdî, Şam 
û Heleb jî ku tê de civateke kurdî ya 
mezzin dijî. 


REWSA NUHA LI EW 



1980 - 1988 : KURDEN IRAN U YA BERE 
IRAOÊ 


Saddam Huseyn şerrekî dirêj li dijî 
îranê ajot. Li dawiyê, tu yek ji wan 
bi ser ne ket, lê li her du aliyan 
milyonek mirî bû. 

1983 : KURDÊN IRAOÊ 

Saddam Huseyn 5.000 kes ji 
malbata Berzanî „da hunda kirin“. 
Laşên çend send ji wan li gorên 
hevrayî, li Başûrê Iraqê, hatin dîtin. 

1987-1989 : KURDÊN IRAOÊ 

Êrîşa ku Saddam Huseyn navê w< 
kir „Enfal“. Ev gotin di sûrei 


Piştî hilweşana kommunîsmê li 
Yekîtiya Sovyêtî, neteweperestî li 
herderî bilind bûn. Kurdên 
Ermenistan, Gurcistan, 

Azerbaycanê ... bi girseyî reviyan 


Rûsya û Ewropa Rojava 


SALEN 1990 - 2< 


1991 : KURD 



Saddam Huseyn şenê Kuweytê kir. 
Kurdên Iraqê ji vê rewşê kelk 
(istifade) girt û serî hilda, lê ew bi 
hatin perçiqandin. Nêzîki 


21.02.2010 

Kurdan 


Wêneyên 



hovîtî 


Nuha, Kurdên Ewropa heman (eynî) 
zoriyên civakî, aborî û çandî yên 
koçberên din dijîn, lê bi ser de jî 
pirsa zanava (nasname, kimlik, 
hewiyye) wan heye, ji bo ku 
dewleta wan nîn e. Li gel vê yekê, 
ew kêm zêde pirsên xwe çare dikin 
û ji wan beşeke girîng ji ronakbîr, 
lêger, perpirsiyarên rêxistinên çandî 
û partiyên ramyarî (siyasî) heye. Bi 
saya pêşdeçûna têknolojiya 
agahdariyê ji 20 salan de 
pêwendiyên Kurdan, bi riya 
têlêfonên dest „GSM, Mobile“, 
malperên entêrnêtê yên cihê û 
nêzîki 10 têlêvîzyonên bi satêlît, 
xurttir bûn. Bi ser de jî, ji 2003 de, 
mêjuya (tarîx) avabûna herêmeke 
fêdêral li Kurdistana Iraqê, jimareke 
mezzin ji Kurdên hemî cihanê diçin 
seredana wê, ji bo ku bi çavên xwe 
beşa tenê ya azad a Kurdistanê, ku 
pirr zû pêş de diçe, bibînin. 


Kurdistan û 


Rênas Newrozî, rojnamevan û sekreterê Buroya Kurdî, 
di destpêkê de li ser girîngiya wêne (resm) û fotografiyê 
di dîroka mirovahiyê de got. Mirovên pêşîn wêne di 
şkeftan da bi kar dianîn ji bo ku bi wan tiştên ku hîn 
nikari bûn bi axaftin bêjin ravebikin. Fotografî jî di 
1826 de ji aliyê fotografê pêşîn, Joseph Nicephre 
Niepce, yê fransî, hat afirandin. 

Eger em werin Kurdistanê, kesên ku tê de garriya bûn 
yan jî jê derbas bû bûn tê de wêne çêkiri bûn û fotoyan 
stendi bûn. Di nîvê 2mîn ê sedsala 19mîn de, kamêra bi 
riya gerrvanan û malbata şahî ya îranê ket Kurdistanê. 
Di destpêka sedsala 20mîn de, ew bi riya hêzên leşkerî 
yên rûsî û ingilîzî ketin navê. Di nîvê sedsala 20mîn de, 
gelek rojnamevan û gerrvanên ewropî û amerîkî fotoyên 
Kurdistan û Kurdan stendin. 

Eger em werin Kurdan bixwe, Huseyn Huznî 
Mukriyanî Kurdê pêşîn bû ku kamêra wî di salên 1920- 
1930 de hebû. Û wênekêşê (ressam) kurd ê pêşîn ku 
wêneyên kesahiyên navdar çêkirin Bedîh Babacan bû. 


Ewê di vê pirtûkê de nêzîkî 2.000 fotoyên rojname, 
kovar ... ên kurdî hebin. Ew beşek ji arşîva wî ku tê de 
nêzîkî 8.000 foto hene ne. 

HEVPEYVÎN 


Li dawiyê, Newrozî li ser kartêkirina (te’sîr) fotografiyê 
peyivî û got ku wêneyek yan fotoyek dikare ji hezar 
gotinan bêtir ravebike (bêje). Û wî albumên ku tê de 
nêzîkî 2.000 fotoyên Kurdistanê hene di nav beşdaran 
de gerrandin : kevneşopên dîrokî, bajarên kevn û nuh, 
xweza (tebi’et), kes, kesahiyên navdar ... 

Rênas Newrozî pirtûkeke bi navê „100 sal di dîroka 
rojnamevaniya kurdî, 1898 - 1998, de) amade dike. 


20.02.2010 : Birêvebirê beşa kurdî ya radyoya ostralî 
SBS, Şahînê Soreklî, hevpeyvînek bi Pervîn Cemîl re li 
ser konfêransa wê ya jorîn, ya 12.02.2010, kir. 

21.02.2010 : Rojnamevan Naske Zade, ji beşa kurdî y; 
radyoya Dangê Amerîka, bi Rênas Neworzî re, li 
konfêransa wî ya wê rojê hevpeyvînek kir. 


NUÇE JI KURDISTANE 




HEV-SEROKEN NUH EN PARTIYA 



NAVEKI KURDIJI TAXEKE RE 

Di 09 Sibat 2010 de , encumena şaredariya Wêranşarê 
biryar stend ku navê taxa Kenan Evren (gênêralekî kevn 
ê tirk) bike Azadî. 

( rudaw.net , 10.02.2010) 

1500 KES TÊN RAGIRTIN 

Di 10 Sibat 2010 de , serokê nuh ê partiya kurdî BDP, 
Selahattin Demirtaş, di daxuyaniyeke çapemeniyê de 
got ku ji 14 Nîsan 2009 de, 1.500 kes hatine bin çav 
kirin û ku ji wan 900 kes hatin xistin zîndanê. 

( avestakurd.net , 11.02.2010) 

KURDISTAN DI PIRTÛKÊN DIBISTANÎ DE ! 


Di 01 Sibat 2010 de, partiya nuh ku bi awakî ne fermî 
kurdî ye, «BDP », ku piştî girtina „DTP“ê ava bû, 
kongreya xwe li Ankara kir. Tê de du hev-serok, 
Selahattin Demirtaş û Banû Gulten Kişanak, hatin 
hilbijartin. 

( netkurd.com , 01.02.2010; peyamner.com , 02.02.2010) 

DADGEHA EWROPÎ YA MAFÊN MIROV TÎPÊN 
KURDÎQEDEXE DIKE! 

Di 02 Sibat 2010 de , Dadgeha Ewropî ya Mafên Mirov 
li Strasburgê daxwaziya 8 Kurdan ku dixwest ku navên 
kurdî bidin zarokên xwe ne pejirand (qebûl ne kir, red 
kir). Sedema biryara dadgehê ew e ku tîpên kurdî, Q, X, 
W ... di zimanê tirkî de û di klavyeyên kompyûteran de 
nîn in ! 

Dadgehê ji Tirkiyê jî xwest ku olan (dîn) ji kartên 
zanavê (kimlik, hewiyye) derxîne. 



Buroya Kurdî Bultena ya agahdariyê n° 59 Adar 2010 rûpel 4 ji 4 
















Xwendekarên dibistanên seretayî (pêşîn) yên bajarê 
tirkî Konya, dema ku pirtûkên nuh ên dibistanî ku tê de 
gotina «Kurdistan »ê li ser nexşeya erdnigariyî 
(cogxrafî) ya Tirkiyê hati bû nivîsîn dîtin, di bin şokê de 
man (gelek şaş bûn) ! 

Ev pirtûk weka «test » (tecrube) ji aliyê şîrketa Yaym 
Group hati bûn çêkirin, lê berê ku ew wan li dibistanên 
Konya belav bike ew baş çavdêrî (kontrol) ne kiri bûn. 
Şîrketê tavil (pirr zû) ji gelheya tirkî buhurandin (efû) 
xwest. 

(Hiirriyet, rudaw.net , 13.02.2010) 

PROJEYEKE BIRYARÊ LI SER DERSÎMÊ 

Di 12.02.2010 de , parlementerê serbixwe Kamer Genç 
ji parlementê re projeya biryarekê pêşniyar kir. Wî tê de 
ji dewleta tirkî re pêşniyar kir ku malbatên qurbanên 
êrîşên leşkerî li Dersîmê qerebû (taviz) bike û ji wan 
buhurandinê (efû) bixwaze (ji bo qirkirinên mezzin û 
sirgûnkirinên ku piştî serhildana 1937 bûn). 

( rizgari.org , 13.02.2010) 

SERSALIYA llmîn A RAGIRTINA ABDULLAH 
ÖCALAN 

Di 14 Sibat 2010 de , rojek berê sersaliya llmîn a 
ragirtina serokê PKK, Abdullah Öcalan, hev-serokên 
partiya nuh BDPê, Selahattin Demirtaş û Banû Gulten 
Kişanak, bangî Kurdan kir ku derkevin kuçan û dengê 
xwe bilind bikin. Wan pêla ragirtinên ku ji çend mehan 
de dajo (dewam dike) riswa (protêsto) kir. 

( netkurd.com , 14.02.2010) 

POLÎSÊ TIRKÎ BI KURDÎ BANG DIKE ! 

Di 14 Sibat 2010 de , ji bo riswakirina (protêstokirin) 
girtina serokê PKKê, Abdullah Öcalan, di 15 Sibat 
1999 de, komeke cuhanan riya Cizîr-Idilê girt. Dema ku 
polîs tecrube dikir ku wan belav bike, bangî wan û 
malbatên ku hêsa bibin bi zimanê kurdî kir ! 

( rizgari.org , 14.02.2010) 


“Balyoz”, di 2003 de, hatine tawanbar kirin (bi sûc 
kirin). 

£ CNNTurk, _ netkurd.com , _ Kurdistan-news.net , 

avestakurd.net , 22.02.2010) 

Di 26 Sibat 2010 de , di çarçeva heman (eynî) tevgerê 
de, 18 serbaz (esker) li 13 bajaran hatin ragirtin. 7 ji 
wan li 6 bajarên Kurdistanê, Diyarbekir, Farqîn, Şirnex, 
Batman, Mardîn û Elazîzê, hatin ragirtin. 

(netkurd.com, 26.02.2010) 



okirin) 


K.urui Kir : 

R AnTWTl 


49 EFSER U 18 SERBAZ TEN RAGIRTIN, DOZA 
ERGENEKONê (dûmahîk) 

Di 22 Sibat 2010 de, di çarçeva doza Ergenekonê de (li 
bultenên me yên buhurî binêre), û di tevgereke lêgerînê 
li Ankara, Istanbul û Izmirê de, 49 efserên (zabit) kevn 
û nuh hatin bin çav kirin. Ji wan fermandarê berê yê 
beşa 1 a leşkerî, general Çetin Dogan; fermandarê berê 
yên hêzên ezmanî, Ibrahim Firtma û gênêralê berê 
Engin Alan ku serokê PKKê, Abdullah Öcalan, di 1999 
de, û yek ji serokên vê partiyê, Şemdin Sakik, da bû 
ragirtin. Ew bi amadekirina darbeyeke leşkerî, bi navê 


PASAPORTEN IRAQI JI SEDEMA ZIMANE 
KURDÎ NAYÊN PEJIRANDIN ! 

Ji bo cara pêşîn, hukûmeta iraqî pasaportên nuh bi navê 
“Type-A”, ku bi erebî, kurdî û ingilîzî, hatine nivîsin, 
derxistin. Wezîrê iraqî yê hundir daxuyand ku hemî 
welatên hevsî (cîran) ên Iraqê, ji derveyî Tirkiyê, ji 
sedema zimanê kurdî, ew pejirandin (qebûl kirin) ! 
Azady.nl, E-Kurd, Hawlatî, 23.02.2010) 

14 RADYO Û TÊLÊVÎZYON BI KURDÎ 

Encumena bilind a guh-çavî (RTÛK) ji 14 radyo û 
têlêvîzyonan re destûr (izin) da ku di rojê de 24 
katjmêran (saetan) bi zimanê kurdî û yên din, ku ne tirkî 
ne, biweşînin. 

(netkurd.com, 23.02.2010) 

ZAROKÊN KURD TÊN TAWANBAR KIRIN 

Dadgeha cezayên giran a Diyarbekirê 5 zarokên kurd bi 
7 sal û 5 meh zîndan tawanbar (mahkûm) kirin. Tawana 
(sûc) wan ew e ku di dema seredana serokwezîrê tirk 
Recep Tayyip Erdogan Diyarbekirê de, wan kevvir 
avêtin polîs. 

(netkurd.com, peyamner.com, 24.02.2010) 

ŞAREDAREKÎ KURD TÊ TAWANBAR KIRIN 

Di 24 Sibat 2010 de , dadgehek şaredarê kurd ê Sêrtê, 
Selim Sadak, bi 10 mez zîndan, ji bo axaftineke ku di 

15 û 16 Tebax 2009 de, li fêstîvalekê li Eruhê, kiri bû, 
tawanbar (mahkûm) kir. 

(avestakurd.net, 25.02.2010) 

SÊ ENDAMÊN PARTIYA HAK-PARê TÊN 
TAWANBAR KIRIN 

Di 26 Sibat 2010 de , sê endamên şaxa Nuseybînê ya 
partiya ku bi awakî ne fermî kurdî ye, HAK-PARê, 
Salih Alper, Ayhan Demir û Bunyamin, bi 5 meh 
zîndan hatin tawanbar kirin, ji bo ku wan di kampanya 
hilbijartinên taxî de belavokên bi kurdî belav kiri bûn. 
(netkurd.com, 27.02.2010) 

KURDISTANA IRAQÊ 


HALABCA WEKA NIJADKUJÎ TÊ NASÎN VEKIRINA KONSULXANEYEKE SWÊDÎ 


Dema ku Elî Hesen El-Mecîd, ku bi navê „Elî 
Kîmyawî“ hatiye nasîn, di 25 Çile 2010 de hat îdam 
kirin, dadgeha iraqî ew bi kirina cinayeteke li dijî 
mirovahiyê tawanbar kir (li bultena me ya buhurî 
binêre), lê Kurd riswa (protêsto) kir û xwest ku 
qirkirina Halabca bi çekên şîmîk di 1988 de weka 
nijadkujî bê nasîn û çûn ber dadgeha hawarê. Vê carê, 
dadgehê ew weka nijadkujî (gênocide) pejirand (qebûl 
kir). 

(TV û çapemeniya kurdî) 



Di 26 Sibat 2010 de , konsulxaneyeke swêdî li Hewlêrê 
hat vekirin. Merasîm bi amadebûna serokwezîrê kurd 
Behrem Salih, serokwezîrê Iraqê Hişyar Zîbarî (Kurd), 
wezîrê karên derve yê swêdî Carl Bildt û balyozê (sefîr) 
Swêdê li Iraqê, Nikolas Trofya bû. 

(pukmedia.com, _ netkurd.com, _ avestakurd.net, 

26.02.2010) 


KURDISTANA ÎRANÊ 


GIRTIYEKE KURD DIMANGIRTINÊ DE YE 
Di Sibat 2010 de , xwendekareke kurd a beşa 
civakzaniyê (sosyolojî), Pexşan Ezîzî, ji bajarê 
Mahabadê, 24 salî, ku ji 3 mehan de li zîndana Tehranê 
hatiye girtin, dest bi mangirtinekê (grêva birçîbûnê) kir. 
Ew gelek nexweş e û hêzên ewlehiyê (emniyyet) yên 



îranî çend caran soz da ku wê azad bikin, lê soza xwe 
ne girt. Du hevalên wê, Sirwe Weysî û Leyla 
Muhemmedî, çalakvanên mafên sîvîl li kêleka Pexşan 
Ezîzî, li hemberî dayîna pere hatin berdan. 

( avestakurd.net , 27.02.2010) 

KURDISTANA SÛRIYÊ 


SE RAMYARIYEN KURD TEN TAWANBAR 
KIRIN 

Di Sibat 2010 de , endamekî encumena navendî ya 
partiya kurdî Yekîtî, Hesen Halih, ji aliyê dadgeha 
leşkerî li Qamişlî bi 8 meh zîndan, ji bo „endambûna 
rêxistineke qedexe û handana kîna olî“ , hat tawanbar 
kirin. Di heman (eynî) dozê (da’wa) de, du endamên vê 
partiyê, Şehbaz Nezîr Ismaîl û Siwar Ebdilrehman 
Derwîş, bi 4 meh zîndan hatin tawanbar kirin. 

(yekitimedia, 17.02.1020) 

DADGEHEKE BELJÎKÎ 33 KURDAN BÊTAWAN 
DIKE 

Di Sibat 2010 de , dadgeheke beljîkî 33 Kurdên Sûriyê 
bêtawan (bê sûc) kir. Wan di 2005 de, di 
xwepêşandaneke (meşîn) li dijî kuştina şêxê kurd ê 
pêşverû, Şêx Maşûq El-Xeznewî, de êrîşî balyozxana 
(sefaretxane) sûrî li Bruksêlê kiri bû. Zararên li hundirê 


balyozxanê gihajtin 15.000 €. Dadgehê daxwaziyên 
dozkarê giştî (procureur gênêral) ne pejirandin (red 
kirin). 

(rudaw.net 24.02.2010) 

JI SEDEMA TÎPÊN KURDÎ DU KURD TÊN 
RAGIRTIN 

Di 18 Sibat 2010 de , du Kurd ji aliyê hêzên ewlehiyê 
(emniyyet) li Amûdê hatin ragirtin : Gulfiroşek, Alan 
Ehmed Huseyn, û karbidestekî (me’mûr) firoşgeheke 
(dikkan) enformatîkê, Mustezer Ehmed Xelef, ji bo ku 
tîpên kurdî bi kar anîn ! Her du bi amadekirina karên 
pîrozkirinê ji bo dawetekê hatin tawanbar (bi sûc) kirin 
! Piştî ragirtina wan, ew hatin birin Qamişlî. Tukes 
çarenûsa (qeder) wan nizane. 

(kurdwach.org, _ netkurd.com, avestakurd.net, 

25.02.2010) 


NUÇEYEN ÇANDI YEN KURDI 


KONFERANSEK LI PARLEMENTA EWROPA 

Di 03 û 04 Sibat 2010 de , konfêransa salane ya 6mîn, bi 
navê « EU, Turkey and the Kurds » (Yekîtiya Ewropî, 
Tirkiye û Kurd), li Parlementa Ewropa, ji aliyê rêxistina 
«EU-Turkey Civic Commission» û Koma Çepê 
Yekbûyî ya Ewropî/Çepê Kesk ê Skandinavî, ya 
Parlementa Ewropî, hat pêk anîn. 

Konfêranskerên kurd, tirk û ewropî tê de peyivîn. 
Parlementerên ewropî ji komên ramyarî (siyasî) yên 
cihê bûn. Li dawiyê, daxuyaniyeke dawîn «Final 
Declaration » hat xwendin. Ew nemaze ji dewleta tirkî 
dixwaze ku tavil (pirr zû) bombekira Kurdistana Iraqê 
rawestîne û ji bo dîtina çareyeke ramyarî (siyasî) ji pirsa 
kurdî re bi PKKê re dyalogê bike. 


(Buroya Kurdî, 05.02.2010) 


« UN » CEJNA NEWROZE NAS DIKE 
Di 23 Sibat 2010 de , civîna giştî ya UNê (Rêxistina 
Neteweyên Yekbûyî), di civîna xwe ya 71mîn de, cêjna 
Newrozê weka mîrsareke çandî û moral (ma’newî) ya 
mirovahiyê û cêjneke fermî (resmî) nas kir. Berê jî, 
UNESCO ew nas kiri bû. 

UNê di daxuyaniyeke çapemeniyê de got ku li cihanê ji 
300 milyon kes bêtir Newrozê weka destpêka saleke 
nuh dibîne û ku ji 3.000 salan bêtir de ev cêjn li 
navçeyên Balkan, Deryayê Reş, Qesqasya, Asya 
Navendî û Rojhilata Navîn tê pîroz kirin. 
(peyamner.com, rudaw.net, avestakurd.net, 25.02.2010) 

Cihêtî (ferq) di navbera Newroza kurdî û yên din de ew 
e ku li bal Kurdan ev cêjneke neteweyî û ramyarî 
(siyasî) ye. Ew ne bitenê destpêka jiyanê di beharê de 
(21 Adar) «sembolize» dike, lê li ser bingeha 
efsaneyeke kevnar, ya ji dema Medan, bapîrên Kurdan, 
de bûye : 

PIRTÛKEKE JÎNENÎGARIYÎ 

Nivîskarê kurd Dogan Ceren pirtûkeke 
jinenîgariyî bi tirkî li ser ronakbîrê kurd 
Osman Aydm, bi sernivîsa «Kiirt 
Tarihinde Bir Yaprak » (Rûpelek di Dîroka 
Kurdî de), nivîsî. 

Bi awayê hevpeyvînekê, nivîskar dîtineke 
tam li ser vê kesahiya orîjînal dide me. 
Huqûqzan û mîlîtanekî kurd, Osman Aydin 
bi dehan car, di navbera 1968 û 1990 de, li 
Tirkiyê hat zîndan û bi hovîtî êşkence 
kirin. Ew neçar bû ku koçî Almanya bike û 
heta nuha li wira dijî. 

Nivîskar Dogan Ceren jî 5 salan, ji 1981 
heta 1986, hat zîndan û gelek êşkence 
kirin. Ew di 1987 de pena bû Swîsra û heta 
nuha tê de dijî. 





Osman Aydin’i dinlerken kimi zaman kiskandim, kimi 
zaman ögrendim, kimi zaman da utandim. Onun derin 
humanizminden siiziilen gözyaşlarina kalbimi ortak 
ettim. Kimi zaman anlattigi fikralara giildum; engin mizah 
kabiliyetiyle sorularima verdigi cevaplarla duşundum. 
Kimi zaman verdigi son derece diplomatik cevaplarla 
Kurt politikasindaki anlamsiz iç siirtuşmelere “Hayir!” 
dedigini fark ettim. içimden, “Ah seni eski kurt,” 
dediysem de, sonradan kendisine birçok konuda hak 
verdim. Ama söyleşi boyunca sevecen mimiklerinin 
derinlerinde gizli kalan o huzunlii tebessum hiç eksik 
olmadi. Kimi zaman karşilikli sohbete dönûşen sorularimi 
zarif kişiligi ve saygi uyandiran derin hoşgörûsûyle 
cevapladi. 



Ev bulten, bi alîkariya Vlaamse Geme< 



apscommissie (VGC), bi kurdî, fransî, hollandî û ingilîzî 
eşandin. 

